JY LEES NOU Selfmaak: Hartjie-teemus
Maak jou eie hartjie-teemus.
2 bolle (50 g elk) Ecru-dubbeldraad en 1 bol (50 g) rooi vierdraad, Elle Premier- natuurlike katoen; 3-mm-hekelpen; ’n oorskiet-linnelappie; een knopie.
beg – begin; dr – draai; kb – kortbene; ks – kettingsteke; lb – langbene; rdte(s) – rondte(s)
Hekel só Hekel eers ’n voor- en agterkant, en hekel daarna die twee pante by die bokant aanmekaar. Beg met ’n ketting van 50 ks. Hekel 3 rye kb en daarna 13 rye lb. (Pas aantal rye aan as jou mates van ons s’n verskil.) Plaas die twee dele op mekaar en hekel verder in rdtes. Verminder terselfdertyd soos volg: Hekel
1 lb, slaan volgende lb oor, hekel 1 lb; hou so aan vir 3 rdtes. Hekel 1 rdte kb, eindig met ’n glipsteek. Werk slegs 2 cm van openinge aan albei sykante toe; openinge vir tuit en handvatsel bly dus oop.
Werk los drade weg. Knip ’n linneblokkie van 10 cm x 10 cm en stryk rourande na binne. Werk hartjie vas op materiaal. Werk knopie in middel. Speld blokkie op teemus en werk met rygsteke vas.